
Kapitalistički haos ubija 


Zbog spora apotekarskih ustanova 
sa državom oko javnih nabavki od 1. 
aprila, kada je na snagu stupio Zakon 
o javnim nabavkama, državne apoteke 
obustavile su nabavke lekova i koristile 
isključivo zalihe. Zato su iz rafova po- 
čeli da nedostaju pojedini antibiotici, 
diuretici, preparati za koagulaciju krvi. 
Dolazimo u situaciju u kojoj će građani 
manjih gradova u Srbiji skuplje plaćati 
lekove nego oni koji žive u većim 
gradovima. Zbog nestašice lekova 


svaka apotekarska ustanova sama za 
sebe sprovešće hitnu javnu nabavku, 
pa se može očekivati da će apoteke koje 
nabavljaju veće količine lekova dobiti i 
bolju cenu. 

Haos kapitalističkog tržišta, i država 
koja ga brutalnom silom održava na 
vlasti, usled katastrofalnih efekata 
svog delovanja danas imaju otvorene 
pobornike samo u najkriminalnijim 
segmentima vladajuće klase. Ogromna 
većina populacije, čak i ako nije u 


potpunosti svesna problema, vrlo ja- 
sno oseća užase kapitalizma na svojoj 
koži, kroz svoja svakodnevna životna 
iskustva. Međutim, u situacijama poput 
ove svima mora postati jasna antiljud- 
ska i antidruštvena priroda kapitalizma 
kao ekonomskog i političkog sistema. 

U sukobu frakcija vladajuće klase, kao 
i obično, na gubitku je samo radnička 
klasa. Haos države i tržišta moramo 
zameniti samoupravnom planskom 
ekonomijom, u kojoj će cilj i merilo 
uspeha biti zadovoljavanje potreba 
ljudi, a ne profit kompanija. 


Radnici aleksinačke fabrike „Frad filteri” 
već treći dan štrajkuju, a još uvek nema 
naznaka da će vlasnik prihvatiti njihove 
zahteve za isplatu zarada koje nisu primi- 
li od januara ove godine. Oni traže i da se 
uplate obustave i dugovanja iz prethod- 
nog perioda, a zahtevaju i potpisivanje no- 
vog kolektivnog ugovora. Vlasnik fabrike 
Dušimir Zabinović je nedavno, prilikom 
razgovora sa predstavnicima sindikata, 
bahato pitao: „Gde piše da radnici moraju 
da prime platu? tc , objasnivši da inspekcije 
prilikom dolaska u fabriku gledaju samo 
da li su uplaćeni porezi i doprinosi, a ne i 
zarade zaposlenima. 

Radnici Građevinskog preduzeća 

—Najava- 

16. maj - Studentski protest ispred zgrade Rektorata 

Koleginice i kolege, 


„Komgrap”, u Beogradu, stupili su u 
štrajk. Štrajkači su većinskom vlasniku 
..Komgrapa” - Integral inženjeringu 
iz Laktaša i suvlasnicima Slobodanu 
Stankoviću, Draganu Bojiću i Nikoli 
Dubravcu, uputili zahtev za izmirenje 
obaveza po osnovu višegodišnjih ne- 
isplaćenih zarada, nepovezanog radnog 
staža i neobezbeđenog zdravstvenog 
osiguranja. 

Osim njih 116, koliko ih je bilo prisutno 
prvog dana štrajka, radnici „Komgrapa” 
napominju da im se, pismom podrške, 
priključilo oko 50 zaposlenih u Petrovcu, 
na gradilištu, koji zbog preuzetih obaveza 
nisu mogli neposredno da učestvuju u 
štrajku. 


Pozivamo vas na studentski 
protest ispred zgrade Rek- 
torata (Studentski trg 1) 
u četvrtak, 16. maja u 16 
časova, na kome ćemo svi 
zajedno pokazati Savetu Be- 
ogradskog Univerziteta šta 
mislimo o njihovoj odluci da 
povećaju školarine za nare- 
dnu akademsku godinu. 


ZAHTEVAMO: 

1. MOMENTALNU OBUSTAVU 
POVEĆANJA ŠKOLARINA; 

2. ZAUSTAVLJANJE PROCESA 
UKIDANJA AUTONOMIJE 

UNIVERZITETA; ^ 

3. JAVNU PODRŠKU 
PROFESORA U BORBI ZA JAVNO 
FINANSIRANO OBRAZOVANJE. 

Znanje nije roba! 
Studentsko proleće 2013. 


Menadžeri zarađuju 204 prosečne rad- 
ničke plate. Jaz između menadžera i ra- 
dnika nikada nije bio mali, ali sada je čak 
10 puta veći nego 1950. godine, pokazuje 
istraživanje agencije „Blumberg”. U ovom 
istraživanju poredili su zarade menadžera 
500 najboljih kompanija sa liste magazina 
“Fortune”. Danas jedan radnik morao bi 
da radi 17 godina da bi dostigao platu 
svog šefa. Taj odnos je 2000. godine bio 
120 prema jedan, a 1980.42 prema jedan. 
Davne 1950. godine šef je prosečno imao 
prihode 20 puta veće od svog radnika. 

ZNANJE NIJE ROBA 


OBRAZOVANJE NIJE NA PRODAJU 



16. MAJ, 16h, REKTORAT 

STUDENTSKO PROLEĆE 2013. 


“NAROD SVA PRAVAIPOLITICKE PRIVILEGIJE KOJE DANAS UZIVA NE DUGUJE DOBROJ V0UISVOJIH VLADA, VEC SV0J0J SNAZI” (R. Roker) 





























Preporučujemo film 


ZAGREBIDUBUE k 

Gazdama država prašta dugovanja, 

radnici ostaju bez penzija! 

Nacrtom Zakona o izmenama i dopunama zakona o 
poreskom postupku i poreskoj administraciji, koji nam 
priprema nova vlast, predviđeno je da se na socijalne 
doprinose primeni „princip zastarevanja". 


Država donosi zakone da bi ola- 
kšavala pljačku koju kapitalisti 
sprovode nad radničkom kla- 
som i da bi, sa druge strane, 
stvorila iluziju da radi nešto i 
za nas - koji ne živimo od ek- 
sploatacije tuđeg rada. Među- 
tim, u trenucima kriza, kada se 
klasni sukobi zaoštravaju i po- 
staju očigledni, država i gazde 
preduzimaju oštrije mere u borbi 
sa radničkom klasom - tzv. me- 
re štednje i drugi metodi kojima 
se pljačka narod postaju opšte 
mesto. Anarhosindikalistička 
inicijativa , i mi u Direktnoj 
akciji više puta smo ukazivali 
na novi Zakon o štrajku koji 
već duže vreme najavljuju čauši 
srpskih gazda iz Vlade, ali bi bilo 
pogrešno misliti da je to sve u 
zakonodavnom antiradničkom 
arsenalu srpskih politikanata. 

U poslednjoj verziji Nacrta 
Zakona o izmenama i dopuna- 
ma zakona oporeskom postupku i 
poreskoj administraciji, koji nam 
priprema nova vlast, predviđeno 

Daliste 
znali o 

...da Severna Amerka potroši 
više struje tokom Božića nego 
čitava Afrika tokom cele go- 
dine? 

Ч _ J 

Pretplati se! Godišnja pretplata iznosi 1000 di- 
nara i podrazumeva isporuku Direktne akcije na 
vašu kućnu adresu u narednih godinu dana. Ako 
želite da postanete naš pretplatnik, javite se na 
distro@inicijativa.org ili 063/116-5551. 


je da se na socijalne doprinose 
primeni „princip zastarevanja”. 
Tako bi gazde koje ne plaćaju do- 
prinose radnicima, nakon pet, 
odnosno deset godina dugovanja 
Fondu PIO (zavisiće od slučaja), 
mogli da budu amnestirani od 
svoje obaveze, a radnici uskraće- 
ni za penzijski staž! Sami radni- 
ci najbolje znaju koliko su gazde 
ažurne u plaćanju doprinosa, a 
čak i zvanični, uvek našminkani 
i doterani podaci, govore da u 
Srbiji u ovom trenutku najmanje 
200.000 radnika ima „шре u 
stažu“. Rupe, koje su stvorile 
gazde koje odbijaju da ispune 
i svoje minimalne obaveze, a 
koje će, ako prođe novi zakon, 
ostati tu zauvek, sa radničkim 
penzijama kao „kolateralnom 
štetom“. 

Kao i u slučaju novog Zakona o 
štrajku, i u ovoj situaciji jedino 
što može garantovati sprečava- 
nje uvođenja ovakvih odredbi 
je masovni revolt najširih slo- 
jeva, koji će biti najdirektnije 
pogođeni ovakvim razvojem 
događaja. Uprkos gunđanju i 
slabom negodovanju na ovakve 
poteze Vlade, koji dolaze iz žu- 
tih sindikata, velika greška bi 
bilo po ko zna koji put poverova- 
ti birokratama i dozvoliti im da 
artikulišu naše nezadovoljstvo. 
Svi znamo - nakon par 
grubljih reči, birokrate će biti 
korumpirane na ovaj ili onaj na- 
čin, i našim pravima možemo 
samo da vidimo leđa. Zbog 
toga je uvek aktuelni slogan - 
Organizuj se! - na dnevnom 
redu više nego ikada pre. 


The Insider (19991 

Dokumentari- 
stička drama o 
prvom velikom 
insajderu koji 
je javno optužio 
duvansku 
industriju u SAD. 
Odličan prikaz 
korporativnih 
odnosa i modernog novinarstva. S 
tim što novinar u stvarnosti ne po- 
beđuje nikad, ili izuzetno retko, a 
većina novinara i medija ne mogu ni 
da primirišu Lovelu Bergmanu koji 
je vodio emisiju „60 minutes 4 na 
mreži CBS. Zasnovano na istinitim 
događajima. 

Czlowiek z marmuru (1977) 

Sredinom se- 

damdesetih u 
Poljskoj, mlada 
režiserka snima 
dokumentarni 
film o usponu i 
padu proleterskog heroja Birkuta 
koji je 1950tih postao slavan kada 
je postavio rekord u prebacivanju 
norme u broju postavljenih cigala. Da 
bi saznala više o njemu, ona pronalazi 
njegovog sina Mačeja... 




Czlowiek z želaza (19811 



Nastavak priče o 
Mačeju, radniku 
iz brodogradilišta 
u Gdanjsku i rađa- 
nju nezavisnog 
s i n d i k a t a 
,,Solidarnošć w , 
v e 1 i k i m 
štrajkovima, 
radničkim borbama i državnoj 
represiji. Događaji opisani u filmu 
odvijali su se tokom ili neposredno 
pred snimanje 1980. godine. Za- 
snovano na istinitim događajima. 

Direktnu akciju možete nabaviti na sledećm mestima: 


BEOGRAD: Knjižare BARABA, PLATO i 
BEOPOLIS; Kafići BRAT FIDEL i BRAT ČE. 
KRAGUJEVAC: Kafane MAGMAi MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. NIŠ: Udruženje 
ŽENSKI PROSTOR. ZAJEČAR: Omladinski 
centarZAJEČAR. NOVI SAD: Knjižare 
NUBLU i MALAVELIKAKNJIGA. 

AKTUIINO 

Antlfašistlčke teretane i 
sportski klubovi u Italiji 

Narodni i samoorganizovani sport pruža radikalnu 
alternativu kulturi komercijalnog treninga i borbe. 
Ovi centri zastupaju drugačiji pogled na telo i 
suprotstavljaju se rodnoj diskriminaciji, homofobiji 
i drugim predrasudama. Upravo zbog toga je u ovim 
novim klubovima antifašistizam jedini neophodan 
uslov da bi neko postao član. 


Tokom proteklih deset godina, 
mnogi skvotovi širom Italije 
započeli su sa otvaranjem 
samoorganizovanih sportskih 
centara, nudeći uglavnom (ali 
ne i isključivo) borilačke vešti- 
ne i promovišući antifašističke 
vrednosti uporedo sa fi- 
lozofijom nekomercijalnog 
treniranja. 

Politika i svet borilačkih 
sportova uvek su imali do- 
dirnih tačaka. Italijanski ak- 
tivisti imali su ovo na umu ka- 
da su tokom proteklih godina 
razvijali samoorganizovane, 
narodne antifašističke sport- 
ske centre koji su danas nera- 
skidiv deo mnogih italijanskih 
skvotova. Oni uglavnom (ali ne 
i isključivo) nude boks i druge 
borilačke sportove. 

Prvi klub te vrste - „Palestra 
Popolare Antifa Boks“ 
otvoren je u oktobru 2001. u 
Torinu, u društvenom centru 
,,Askatasuna“, kada je jedan 
od aktivista centra predložio 
zauzimanje i korišćenje pra- 
znog prostora nekadašnje ko- 
mercijalne teretane. Potpuno 
vođen od strane aktivista, ovaj 
klub je otvoren za svakoga i 
ne naplaćuje skupe članarine, 
za razliku od mnogih ko- 
mercijalnih teretana. 

U boks, aikido i tai-či klubu 
„Palestra Popolare Pietrino San“ 
koji je deo društvenog centra 
,,nEXt Emerson“ u Firenci 
kažu: „Teretana radničke 


klase ne zahteva člansku kartu, 
mesečnu naknadu, niti upis. 
Novac ne prelazi iz ruke u ruku, 
sportisti ne plaćaju treneri- 
ma: svi doprinose izgradnji, 
održavanju i čišćenju našeg 
mesta. Imamo trenera, ali, 
kako su godine prolazile, stariji 
bokseri i oni koji se bave tai- 
čijem su takođe postali treneri 
i počeli da podučavaju mlađe 
sportiste u skladu sa principima 
samoupravljanja i horizontalne 
organizacije. Sredom se bori- 
mo jedni protiv drugih, ne 
sa gnevom ili agresijom, već 
motivisani željom da učimo i 
napredujemo. Svesni smo da je 
u suprotnom uglu ringa prijatelj 
koji je sa nama trenirao i podelio 
zadatke održavanja i s kojim 
ćemo kasnije jesti picu.“ 

Narodni i antifašističkih 
boks klubovi su, takođe, na- 
stali kao odgovor na snažno 
ispolitizovanu klimu mnogih 
tradicionalnih klubova gde 
su mladi ljudi dolazili zbog 
interesovanja za borilačke 
sportove, a često postajali žrtve 
desničarskih grupa koje su vrši- 
le neofašističku indoktrinaciju. 
Upravo zbog toga je u ovim 
novim klubovima antifašisti- 
zam jedini neophodan uslov da 
bi neko postao član. 

Kada je u januaru 2012. u 
Ankoni održan prvi sastanak 
mreže narodnog sporta, pozivu 
se odazvalo oko 20 centara. 
Iako ovi centri ne predstavljaju 


zajednički politički front, 
oni su u nekoliko navrata 
promovisali zajedničke po- 
litičke akcije. Pored toga što 
su izuzetno pristupačni i 
samoorganizovani, ovi centri 
su takođe otvoreni za svakoga, 
bez obzira na pravni status - 
što nije uobičajena praksa u 
zvaničnim klubovima. 

„ТРО“ u Bolonji organizuje 
i savremeni ples, a 
,,nEXt Emerson“ održava 
,,TangoSognato“. Započet 
2008. ovaj samoupravni 
kurs tango plesa sada ima 
više od 100 učenika na četiri 
različita nivoa, toliko da je 
bilo neophodno (i moguće) 
izgraditi plesni podijum 
od parketa veličine 100 
kvadratnih metara u jednom 
od velikih skladišta unutar 
skvota gde se svakog meseca 
održava besplatna noć plesa. 

Narodni i samoorganizova- 
ni sport pruža radikalnu 
alternativu kulturi komer- 
cijalnog treninga i borbe. 
Ovi centri zastupaju dru- 
gačiji pogled na telo i 
suprotstavljaju se rodnoj 
diskriminaciji, homofobiji 
i drugim predrasudama. 
Oni podržavaju prirodni 
pogled na telo, promovišući 
različitost nasuprot veštač- 
kim standardima fitnesa 
koje nameće tržište. Oni 
omogućavaju pojedincu da 
bude zadužen za sopstvenu 
obuku i socijalizaciju 
što podrazumeva brigu o 
sopstvenim prostorima, od 
upravnih zborova do čišćenja 
objekata, krečenja zidova, 
kačenja vreća i svog teškog 
i zamornog rada uloženog u 
renoviranje. I na kraju, oni 
teže da suzbiju mačo stavove 
koji leže u osnovi pojedinih 
borilačkih filozofija, kao i bi- 
lo koje druge skrivene oblike 
autoritarnosti i nejednakosti. 




Tela 782 radnika su pronađena prilikom raščišćava- 
nja ruševina nastalih urušavanjem zgrade u kojoj je 
bila smeštena fabrika tekstila u Savaru u Bangladešu. 
Broj nastradalih, na žalost, nije konačan, s obzirom 
na to da je u fabrici u trenutku nesreće, koja se 
dogodila 24. aprila, bilo više od 3.000 radnika. 
Uprava kompanije je, da bi uštedela, gradila zgradu 
od najjeftinijih materijala. Podovi su bili tanki, od 
trećeg do osmog sprata zgrade bila je smešteno čak 
šest odeljenja za proizvodnju, poslednja četiri sprata 
nisu imali potporne zidove, a u trenutku nesreće, 
poslednji deveti sprat još uvek je bio u izgradnji. 
Ova tragedija predstavlja mračnu sliku i priliku 
kapitalističke pohlepe zbog koje radnici gube 
zdravlje a sve češće i ginu. U Bangladešu se to- 
kom poslednjih nekoliko godina desilo nekoliko 
slučajeva rušenja ili požara u tekstilnim fabrikama 
koji su rezultirali velikim brojem žrtava. 

Napad neonacista i policiie na studente 
uNapuliu 

Studente koji su se okupili na protestu u 
Napulju brutalno je napala policija u saradnji sa 
neonacistima. Vest o ovom događaju preneli su 
brojni mediji, ali u potpuno iskrivljenom svetlu 
i sa zlonamernom ,,objektivnošću“, tvrdeći da je 
policija intervenisala kako bi razdvojila sukobljene 
studente i ,,radnike £C . 


Naime, 7. maja ujutro na trgu Plebiscito otpočeo 
je protest solidarnosti sa studentima državnog 
univerziteta iz Milana, koji su, isto tako, dan ranije 
zverski i bez ikakvog povoda napadnuti od strane 
policije. Nekoliko metara dalje od studenata, kojih 
je bilo oko stotinu, okupilo se tridesetak radnika 
koji su protestovali zbog otpuštanja s posla. Sa 
njima se, međutim, pomešalo nekoliko neonacista, 
pod vođstvom Salvatora Lecija, kriminalca i člana 
fašističke organizacije „Forca nova C£ . Oni su počeli 
prvo da dovikuju studentima i vređaju, a zatim ih 
napali. Kao po dogovoru, pripadnici policije, koji 
su stajali u kordonu nedaleko od studenata, u tom 
trenutku zaleteli su se na studente i počeli da ih pre- 
bijaju palicama. Na video snimku koji je dostupan 
na internetu, jasno se vidi da su u ovom batinaškom 
jurišu mete fizičkog nasilja bili isključivo studenti, a 
ne lažni radnici koji su isprovocirali sukob. Policiji 
nije bilo dovoljno što su ovaj skup zverski rasterali, 
već su potom i ganjali studente po ulicama oko trga. 
Privedeno je nekoliko studenata koji su izjavili da 
im je prilikom saslušavanja bilo prećeno. Policija 
je tokom popodneva još jednom napala levičarske 
studentske aktiviste, koji su se pregrupisali i pokuša- 
li da organizuju protest u ulici Svetog Sebastijana. 

U međuvremenu, mediji koji verno služe si- 
stemu i policiji, cinično montiraju stvarne infor- 
macije o ovom događaju s jasnom namerom da 


kriminalizuju protest studenata. U vestima se 
prećutkuje činjenica da su studenti napadnuti bez 
ikakvog povoda tokom mirnog protesta, a fašistički 
napadači se nazivaju „predstavnicima radnika cc . 

Protest ispred „Paundlenda” u Mančesteru 

Aktivisti sindikata Federacija solidarnosti (SOL- 
FED) i članovi Anarhističke federacije iz Mančeste- 
ra su u okviru obeležavanja Međunarodnog dana 
rada i međunarodnih akcija protiv mera štednje, 
eksploatacije i ugnjetavanja, organizovali protestno 
okupljanje ispred supermarketa ,,Paundlend cc u 
Mančesteru. ,,Paundlend cc , pandan ovdašnjim lan- 
cima objekata za prodaju robe široke potrošnje 
(,,Maksi cc , ,,Merkator cc , ,,Idea cc itd.) poznat je po 
tome što primenjuje uredbu britanske vlade o tzv. 
društveno korisnom radu kojim se nezaposleni 
primoravaju da rade za džabe. 

Demonstrantima koji su se okupili pred prodavni- 
com ,,Paundlenda cc u šoping centru Arndejl ubrzo 
su prišli pripadnici službe obezbeđenja i zahtevali da 
se protest prekine, s obrazloženjem da je organizo- 
van na „privatnom posedu cc . Podeljeno je nekoliko 
stotina letaka protiv neplaćenog rada, a protest je 
naišao na dobre reakcije prolaznika i kupaca. Inače, 
ispred prodavnica ,,Paundlend cc širom Engleske 
održan je čitav niz protestnih okupljanja ( picketing ) 
tokom poslednjih nekoliko meseci. 


Centar za liberterske studije predstavlja: 

Sergej Stepnjak 

Nihilistkinja 

Istinita priča o Olgi Ljubatovič, čuvenoj 
ruskoj nihilistkinji, poreklom sa naših 
prostora. 

Sergej Stepnjak 

Nihilistkinja 

Istinita priča o Olgi Ljubatovič 

TRAGEDIJA IZAZVANA KAPITALISTICKOM POHLEPOM 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti i 
solidarnosti, lišeno svih oblika represije, hijerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (MUR-AIT-IVVA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Direktna akcija se finansira vašim donacijama. Ako želite da nas podržite na ovaj 
način, novac možete uplatiti na račun Centra za liberterske studije: 

200-2269920101033-28 

Uredništvo: Milan Lukić, Slobodan Stamenčić, Ratibor Trivunac, Tadej 
Kurepa i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/1165551 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 
















